
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 164 

14 Μαρτίου 1996 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ετήσια συνδρομή Οργανισμών Τοπικής Αυτοδιοίκησης 


και Νομαρχιακών Αυτοδιοικήσεων . 1 

Ανάθεση αρμοδιοτήτων Υπουργού Εθνικής Αμυνας 

στον Υφυπουργό Εθνικής Άμυνας» . 2 

Παράλληλη άσκηση αρμοδιοτήτων από τον Υπουργό 
Εξωτερικών και το Γενικό Γραμματέα Διοίκησης και 
Οργάνωσης . 3 


Μεταβίβαση αρμοδιοτήτων στο Γενικό Γ ραμματέα Κοι¬ 
νοτικών Υποθέσεων του Υπουργείου Εξωτερικών 4 
Παράταση προθεσμίας υποβολής αιτήσεων από τους 
σεισμόπληκτους του 1994 του Νομού Λευκάδας. 5 
Παράταση Χειμερινού και Εαρινού εξαμήνου ακαδημαϊ¬ 
κού έτους 1995-96 του τμήματος Ιατρικής του Παν/ 


μίου Ιωαννίνων. 6 

Εφαρμογή του Π.Δ/τος 34/1994 {Α' 25). 7 

Ρύθμιση θεμάτων αυταπασχόλησης και επανακατάρτι- 
σης μισθωτών απολυομένων από την επιχείρηση 

«ΕΛΛΗΝΙΚΑ ΝΑΥΠΗΓΕΙΑ Α.Ε.». 8 

Καθορισμός αριθμού επαναπροσλαμβανομένων υπαλ¬ 
λήλων κατά το Α' εξάμηνο του 1996, σύμφωνα με τις 
διατάξεις της παρ. 13 του άρθρου 25 του Ν. 

2190/94 στο ΥΠΠΟ. 9 

Τροποποίηση απόφασης διορισμού μελών Δ.Σ. του Ορ¬ 
γανισμού Μεγάρου Μουσικής θεσσ/νίκης.10 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2335 ( 1 ) 

Ετήσια συνδρομή Οργανισμών Τοπικής Αυτοδιοίκησης και 
Νομαρχιακών Αυτοδιοικήσεων. 


γ) Την παρ. 1 του άρθρου 2 του Ν. 2218/94, σύμφωνα 
με το περιεχόμενο της οποίας «Οι Νομαρχιακές Αυτοδιοι¬ 
κήσεις είναι αυτοδιοικούμενα κατά τόπο νομικά πρόσωπα 
δημοσίου δικαίου». 

δ) Του άρθρου 277 παρ. 5 του Π.Δ. 410/95, σύμφωνα 
με το περιεχόμενο του οποίου οι δημοτικές και κοινοτικές 
επιχειρήσεις αποτελούν νομικά πρόσωπα δημοσίου δι¬ 
καίου». 

2, Την υπ’ αριθμ. 10370/13.12.95 απόφαση του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης (ΦΕΚ 1028/13.12.95 τεύχος Β') με την οποία 
ορίσθηκαν τα τέλη ετήσιας συνδρομής των ΦΕΚ, αποφα¬ 
σίζουμε: 

Οι Νομαρχιακές Αυτοδιοικήσεις, οι Οργανισμοί Τοπικής 
Αυτοδιοίκησης ως και οι επιχειρήσεις αυτών καταβάλλουν 
ως ετήσια συνδρομή στα τεύχη της Εφημερίδος της Κυ- 
βερνήσεως το ήμισυ του ποσού που καθορίζεται κάθε 
χρόνο σύμφωνα με τις κείμενες διατάξεις και ολόκληρο το 
ποσό υπέρ του ΤΑΠΕΤ. 

Από τις διατάξεις της παρούσας δεν προκαλείται δα¬ 
πάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μαρτίου 1996 

Ο ΥΠΟΥΡΓΟΣ 

ΑΠΟΣΤΟΛΟΣ-ΑΘΑΝΑΣΙΟΣ ΤΣΟΧΑΤΖΟΠΟΥΛΟΣ 
-- 

Αριθ. 20341 (2) 

Ανάθεση αρμοδιοτήτων Υπουργού Εθνικής Άμυνας στον 
Υφυπουργό Εθνικής Άμυνας. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 


Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) Του Π.Δ. 166/89 «Οργανισμός του Εθνικού Τυπο¬ 
γραφείου», όπως τροποποιήθηκε και συμπληρώθηκε με 
αυτές του Π.Δ. 413/89. 

β) Τις παρ. 3 και 4 του άρθρου 10 του Ν. 301/76, όπως 
ισχύει σήμερα. 


Έχοντας υπόψη τις διατάξεις: 
α. Των άρθρων 81 και 83 παρ. 2 του Συντάγματος, 
β. Των άρθρων 16 (παρ. 5) και 22 του Ν. 1558/1985 
«Κυβέρνηση και Κυβερνητικά Όργανα (ΦΕΚ 137 Α'). 

γ. Του Ν. 2292/95 «Οργάνωση και Λειτουργία Υπουρ¬ 
γείου Εθνικής Άμυνας, διοίκηση και έλεγχος των Ενό¬ 
πλων Δυνάμεων και άλλες διατάξεις», 
δ. Του Π.Δ. 26/96 (ΦΕΚ 18/11.1.96). 
ε. Του άρθρου 27 του Ν. 2081/1992 (154 Α'), με το 
οποίο προστέθηκε άρθρο 29Α' στον Ν. 1558/1985 και το 
γεγονός ότι από την παρούσα απόφαση δεν προκαλείται 












«μ» ΤΗΣ ΚΥΒΕΡΝΗΙΕΒΙ (ΤΕΥΧΟΣ ΔΕΥΤΕΡΟ) 


1760 ΕΦΗΜΕγΙ^· ΐπί — 

δαπάνη σε βάρος του κρατικού προϋπολογισμού, αποφα- κι 
σίζουμε: κ , 

Αρθρο 1 

Στον Υφυπουργό Εθνικής Άμυνας, Νικόλαο Κουρή, τ( 
αναθέτουμε την άσκηση των κατωτέρω αρμοδιοτήτων. 

1 Όλα τα θέματα αρμοδιότητας του Υπουργού Εθνικής 
'Αιιυνας που αναφέρονται στις διαπραγματεύσεις για την μ 
κατάρπση συμβάσεως, στις προμήθειες κύριου υλικου 
εργολαβίες, εκτελέσεις εργασιών, εκτελέσεις κτιριακων ^ 
έργων ή εγκαταστάσεων και στις σχετικές δαπάνες εκτός 
από την έγκριση (σκοπιμότητα) προμήθειας κυρίου υλικου 
πάνω από το ποσό των 2 . 000 . 000.000 δραχμών και εκτέ¬ 
λεσης κτιριακών έργων ή εγκαταστάσεων πάνω από το 
ποσό των. 2 , 000 . 000.000 δραχμών. 

°2 Όλα τα θέματα αρμοδιότητας του Υπουργού Εθνικής ι 
• Αυυνας που αναφέρονται στις προμήθειες μη κυρίου υλι- 
κΤ^ρτίι™: ΠΜΟΟ,.πΚην ΤΙΚ ««***: ™“, 

προγράμματος προμηθειών. . . 

3 α Τα αντικείμενα αρμοδιότητας Υπουργού Εθνικής 
•Αμυνας, που σχετίζονται με το Δημόσιο Λογιστικό και την 
Οικονομική Μέριμνα κα, Λογιστικό των Αόπλων Δυνά¬ 
μεων, που αναφέρονται στα οικονομικά και τον προυπολο- 

Vισ (ϊ) >, Την^κατανομή του προϋπολογισμού εντός του 

(2) Την κατανομή κεφαλαίων εκτός Κρατικού Προϋπο 

λογισμού αρμο διότητας Υπουργού Εθνικής 

'Αυυναε για τα παρακάτω θέματα: 

(1) Κάθε φϋσεως αποδοχές και αποζημιώσεις στροτιω- 
τικοϋ και πολιτικού προσωπικού του Υπουργείου Εθνικής 
Αμυνας και προϋποθέσεις καταβολής αυτών. 

(2) Χορήγηση βοηθημάτων στους αποστρατευομένους 
ή αποβιούντες στρατιωτικούς, που δεν δικαιούνται συ- 

^(^Διοικητικές ενέργειες τακτοποιήσεως συνταξιοδοτι- 
κών θεμάτων του στρατιωτικού κα. πολίτικου προσωπικού 

του Υπουργείου Εθνικής Αμυνας. 

4 Όλα τα θέματα που αφορούν τις καταστάσεις, την ιε¬ 
ραρχία, τις προαγωγές, τις τοποθετήσεις και τις ϋ^αθέ- 
£εις των ανωτέρων και κατωτέρων Αξιωματικών, των Αν 
Ι^Γ,,σ,ώ» κϊ, των Μονίμων κα, Εθελοντών Οπλ,τω, 
των Ενόπλων Δυνάμεων πλην των τοποθετήσεων Διοικη¬ 
τών Συγκροτημάτων και Μονάδων. , 

5.Όλα τα προβλεπόμενα από την κείμενη νομοθεσία 
θέματα στρατολογίας, εκτός από τις αΡΜοδ^ή^ες των 
άρθρων 1 παρ. 2,5 παρ. 1 Α και 5,7 παρ. 6,8 παρ. 11. περ.ι, 
και 8.10 παρ. 4 εδ. γ\ 12 παρ. 6 και 7 και 20 2 του ^ 

1763/1988, όπως έχει τροποποιηθεί και συμπληρωθεί 

με 6°Όλα τα σχετικά θέματα με την πολεμική διαθεσιμό¬ 
τητα των αξιωματικών κα. ανθυπασπιστών κα. τηνι πολε- 
μ,κή αποστρατεία των υπαξιωματικων των Ενόπλων Δυνά 

"θέματα που αφορούν νοσηλευτική, φαρμακευτική 
και νοσοκομειακή περίθαλψη του στρατιωτικού και πολιτι¬ 
κού προσωπικού του Υπουργείου Εθνικής ^υνας. 

8 Τον έλεγχο του προγραμμματισμου των διακλαδικων 
ασκήσεων των Ενόπλων Δυνάμεων και τον ουντονισμότου 
με την Πολιτική Εθνικής Άμυνας και την Στρατιωτική 

ΣΤ (Γο^Όλα τα θέματα που προβλέπονται από τον Στρατι¬ 
ωτικό Ποινικό Κώδικα, τον Κώδικα Ποινικής Δικονομίας 


και την κείμενη νομοθεσία σχετικά με τις ποινικές, αστι¬ 
κές και διοικητικές υποθέσεις του στρατιωτικού προσωπι¬ 
κού. 

β. Τις προβλεπόμενες από το ν.δ. 68/1968 αρμοδιότη¬ 
τες για την διαδικασία απονομής χάρης- 

10. Όλα τα θέματα της κείμενης νομοθεσίας σχετικά 
με τους φόρους. 

11. Όλα τα θέματα της κείμενης νομοθεσίας σχετικά 
με την εθνοφυλακή. 

12. Ναυτικές εισφορές και ναυλώσεις. 

13. Επιτάξεις - Απαλλοτριώσεις. 

14. Όλες τις αρμοδιότητες που προβλέπονται απάτην 
εκλογική νομοθεσία. 

15. Τα θέματα πολιτικής σχεδιάσεως εκτάκτου ανά¬ 
γκης. 

1 6. Όλα τα θέματα που προβλέπονται από τους νόμους 
Ν. 1378/83, Ν. 1489/84 και Ν. 1543/85. 

17 Όλα τα αντικείμενα που προβλέπονται από την κεί 
μενη νομοθεσία σχετικά με τους υπαγόμενους στο 
ΥΠΕΘΑ μέσω των Γ ενικών Επιτελείων, Οργανισμών, Νο¬ 
μικών Προσώπων Δημοσίου Δικαίου και Υπηρεσιών πλην 
του διορισμού των μελών των Διοικητικών Συμβουλίων. 

18. Όλα τα θέματα της κείμενης νομοθεσίας σχετικά 
με τους αγωνιστές εθνικής αντιστάσεως, τους εφέδρους, 
τους παλαιούς πολεμιστές, καθώς και τους αναπήρους και 
θύματα πολέμου και ειρηνικής περιόδου. 

19. Όλα τα θέματα που αφορούν το θρησκευτικό Σώμα 
των Ενόπλων Δυνάμεων. 

20 Όλα τα θέματα που αφορούν τις δικαιοπραξίες στις 
παραμεθόριες περιοχές (Ν. 1892/90 κα. 1914/90), 

21. Όλα τα θέματα σχετικά με τη διενέργεια διαγωνι¬ 
σμού και κατάταξη αξιωματικών στρατολογικού και οικο¬ 
νομικού. δικστικών λειτουργών, δικαστικών γραμματέων, 
στρατιωτικών ιερέων και στρατιωτικών διερμηνέων. 

Αρθρο 2 

1 Στις παραπάνω αρμοδιότητες περιλαμβάνονται οι 
κοινοβουλευτικές, εκτός από την νομοθετική πρωτοβου¬ 
λία, η αρμοδιότητα της πρότασης για την έκδοση ατομικών 
και κανονιστικών διαταγμάτων και της συνυπογραφής κοι- 

! νών αποφάσεων με άλλους Υπουργούς ή Υφυπουρ- 
ί γούς. 

2 Ο Υπουργός Εθνικής Άμυνας διατηρεί πάντοτε την 
ευχέρεια να ενημερώνεται στα θέματα της αρμοδιότητας 
του Υφυπουργού. 

Άρθρο 3 

5 Η απόφαση αυτή να δημοσιευθεί στην Εφημερίδα της 
Κυβερνήσεως. 

ιν Αθήνα, 7 Μαρτίου 1996 

' υ Ο ΠΡΩΘΥΠΟΥΡΓΟΣ 

:ή ΚΩΝΣΤΑΝΤΙΝΟΣ Γ. ΣΗΜΙΤΗΣ 

Λ . ο ΥΠΟΥΡΓΟΙ ΕΘΝΙΚΗΣ ΑΜΥΝΑΣ 

, ε ΓΕΡΑΣΙΜΟΣ Δ. ΑΡΣΕΝΗΣ 


ΕΦΗΜΕΡΙΕ ΤΗΕ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ- Α.Π.: 010/2/ΑΣ 6 (3) 

Παράλληλη άσκηση αρμοδιοτήτων από τον Υπουργό Εξω¬ 
τερικών και το Γενικό Γραμματέα Διοίκησης και Οργά¬ 
νωσης. 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ ΚΑΙ ΕΞΩΤΕΡΙΚΩΝ 

Έχοντας υπόψη τις διατάξεις: 

1. Του Ν. 1558/1985 «Κυβέρνηση και Κυβερνητικά 
Όργανα» (Α. 137). 

2. Του άρθρου 7 παρ. 4 και 8 του ν. 1943/1991 «Εκσυγ¬ 
χρονισμός της οργάνωσης και λειτουργίας της δημόσιας 
διοίκησης, αναβάθμιση του προσωπικού της και άλλες συ¬ 
ναφείς διατάξεις» (Α.50). 

3. Του Π.Δ. 477/1993 «Σύσταση Γενικής Γραμματείας 
Διοίκησης και Οργάνωσης στο Υπουργείο Εξωτερικών» 
(Α. 209). 

4. Της υπ’ αριθμ. Π13-1199/ΑΣ 539/9.2.1996 απόφα¬ 
σης του Πρωθυπουργού και του Υπουργού Εξωτερικών, 
περί διορισμού Γ ενικού Γ ραμματέα στην Γ ενική Γ ραμμα- 
τεία Διοίκησης και Οργάνωσης του ΥΠ.ΕΞ. (Γ.29). 

5. Της υπ' αριθμ. 010/1/ΑΣ 5/13.2.1996 απόφασης 
του Υπουργού Εξωτερικών περί μεταβιβάσεως αρμοδιο¬ 
τήτων στο Γ ενικό Γ ραμματέα Διοίκησης και Οργάνωσης (Β 
113). 

6. Του Π.Δ. 11/1992 «Αρμοδιότητες και διάρθρωση της 
κεντρικής υπηρεσίας του Υπουργείου Εξωτερικών» (Α.3), 

7. Του άρθρου 27 του ν. 2081/1992 (Α. 154) και το γε¬ 
γονός ότι από την παρούσα απόφαση δεν προκαλείται δα¬ 
πάνη σε βάρος του κρατικού προϋπολογισμού. 

8. Την ανάγκη εύρυθμης και αποδοτικής λειτουργίας 
της Γ ενικής Γ ραμματείας Διοίκησης και Οργάνωσης, απο¬ 
φασίζουμε: 

Ορίζουμε ότι οι αρμοδιότητες των Γενικών Διευθύν¬ 
σεων και Υπηρεσιών που έχουν υπαχθεί με το Π.Δ. 477/ 
1993 (Α. 209) στη Γενική Γραμματεία Διοίκησης και Ορ¬ 
γάνωσης του Υπουργείου Εξωτερικών και έχουν μεταβι- 
βασθεί με την υπ’ αριθμ. 010/1/ΑΣ 5/13.2.1996 (Β 113) 
υπουργική απόφαση στο Γ ενικό Γ ραμματέα Διοίκησης και 
Οργάνωσης, ασκούνται παράλληλα και από τον Υπουργό 
Εξωτερικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Μαρτίου 1996 

οι ΥΠΟΥΡΓΟΙ 

ΕΣΩΤΕΡΙΚΟΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΕΞΩΤΕΡΙΚΟΝ 

Α.-Α. ΤΣΟΧΑΤΖΟΠΟΥΛΟΣ ΘΕΟΔΩΡΟΣ ΠΑΓΚΑΛΟΣ 
-♦- 

Αριθ. Φ.1/118/ΑΣ 115 (4) 

Μεταβίβαση αρμοδιοτήτων στο Γ ενικό Γ ραμματέα Κοινο¬ 
τικών Υποθέσεων του Υπουργείου Εξωτερικών. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Τις διατάξεις του άρθρου 29 του Ν. 1558/1985 «Κυ¬ 
βέρνηση και Κυβερνητικά Όργανα» (Α. 137). 

2. Του Π.Δ. 11 /1992 «Αρμοδιότητες και διάρθρωση της 
Κεντρικής Υπηρεσίας του Υπουργείου Εξωτερικών» (Α. 

3). 


3. Το Π.Δ. 457/1993 «Σύσταση Γενικής Γραμματείας 
Κοινοτικών Υποθέσεων στο Υπουργείο Εξωτερικών» (Α. 
192). 

4. Την υπ’ αριθμ. ΥΠ1/1996 απόφαση του Πρωθυπουρ¬ 
γού περί καθορισμού αρμοδιοτήτων του Αναπληρωτή 
Υπουργού Εξωτερικών Γεωργίου Ρωμαίου (Β.83). 

5 Την υπ’ αριθμ. Π13-1785/ΑΣ 794/9.2.96 κοινή από¬ 
φαση του Πρωθυπουργού και του Υπουργού Εξωτερικών 
για το διορισμό Γ ενικού Γ ραμματέα στη Γ ενική Γ ραμμα¬ 
τεία Κοινοτικών Υποθέσεων του Υπουργείου Εξωτερι¬ 
κών» (Γ' 29). 

6. Το γεγονός ότι από τις διατάξεις της απόφασης αυτής . 
δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Αρθρο μόνο 

Α. Ο Γ ενικός Γ ραμματέας Κοινοτικών Υποθέσεων του 
Υπουργείου Εξωτερικών ασκεί παράλληλα με τον Αναπλη¬ 
ρωτή Υπουργό Εξωτερικών τις αρμοδιότητες που αναφέ- 
ροβνται: 

1. Σε όλα τα θέματα που αφορούν τις σχέσεις της Ελλά¬ 
δος με την Ευρωπαϊκή Ένωση και ειδικότερα τις αρμοδιό¬ 
τητες της Γ' Γενικής Διεύθυνσης Κοινοτικών Υποθέσεων 
και Ευρωπαϊκής Ενοποίησης. 

2. Στα θέματα που καλύπτονται υπότοντίτλο VI (Διατά¬ 
ξεις σχετικάμε την συνεργασία στον τομέα της Δικαιοσύ¬ 
νης και Εσωτερικών Υποθέσεων) της Συνθήκης για την 
Ευρωπαϊκή Ένωση (Ν. 2077/1992) και στα θέματα που 
αφορούν τους τομείς που καλύπτονται από την Συμφωνία 
30ΗΕΝ6ΕΝ. 

3. Σε θέματα Συμβουλίου της Ευρώπης και της Δυτικο¬ 
ευρωπαϊκής Ένωσης. 

Β. Στο Γ ενικό Γ ραμματέα Κοινοτικών Υποθέσεων μετα¬ 
βιβάζεται η αρμοδιότητα υπογραφής με «Εντολή Αναπλη¬ 
ρωτή Υπουργού» των αποφάσεων υπηρεσιακής μετακίνη¬ 
σης του προσωπικού της Γ ενικής Διεύθυνσης Ευρωπαϊ¬ 
κών Κοινοτήτων, καθώς και του προσωπικού της Μόνιμης 
Αντιπροσωπείας της Ελλάδας στην Ευρωπαϊκή Ένωση. 

Από της δημοσιεύσεως της παρούσας απόφασης κα- 
ταργείται κάθε προηγούμενη που ρυθμίζει τα ίδια θέματα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Μαρτίου 1996 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΓΕΩΡΓΙΟΣ ΡΩΜΑΙΟΣ 
-♦- 

Αριθ. οικ/999/τσεπ 32.1 (5) 

Παράταση προθεσμίας υποβολής αιτήσεων από τους σει¬ 
σμόπληκτους του 1994 του Νομού Λευκάδας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ Δ ΔΗΜ. ΕΡΓΩΝ 

Έχοντας υπόψη: 

1. Την από 29.7.78 Πράξη Νομοθετικού Περιεχομένου 
«περί αποκαταστάσεως ζημιών εκ σεισμών του 1978 εις 
περιοχή Βορείου Ελλάδος κλπ» όπως αυτή κυρώθηκε, 
τροποποιήθηκε και συμπληρώθηκε με τους Νόμους 867/ 
79, 1048/80, 1133/81 και 1190/81. 

2. Την 256/13.7.94 Πράξη του Υπουργικού Συμβουλίου 
(ΦΕΚ Α/123/21.7.94) και την τροποποιητική της 470/ 
23,11.94 Π.Υ.Σ. (ΦΕΚ Α/214/7.12.94) για την αποκατά¬ 
σταση των ζημιών που προκλήθηκαν από το σεισμό της 
25ης Φεβρουαρίου 1994 σε περιοχή του Ν. Λευκάδας. 

3. Τη 80/3.3.95 Πράξη του Υπουργικού Συμβουλίου 
(ΦΕΚ Α/55/16.3.95) για την αποκατάοταση ζημιών που 
προκλήθηκαν από τους σεισμούς της 29ης Νοεμβρίου και 
1ης Δεκεμβρίου 1994 στην Κοινότητα Εξάνθειας του Ν. 
Λευκάδας. 

4. Το Π.Δ. 69/1988 «Οργανισμός Γενικής Δημοσίων 
Έργων». 

5. Την Κοινή Απόφαση Δ16α/04/773/29.11.90 του 
Υπουργού Προεδρίας και τους Αναπλ. Υπουργού ΠΕ- 
ΧΩΔΕ σχετικά με τον αριθμό των υπογραφών. 

6. Την Κοινή Απόφαση Δ17α/05/11/Φ.2.2.1/6.2.96, 
(ΦΕΚ Β' 90/13.2.96) του Πρωθυπουργού και του Υπουρ¬ 
γού ΠΕ.ΧΩ.Δ.Ε. «Ανάθεση αρμοδιοτήτων Υπουργού ΠΕ.- 
ΧΩ.ΔΕ. στον Υφυπουργό ΠΕ.ΧΩ.Δ.Ε. Εμμανουήλ Λου- 
κάκη». 

* Επειδή οι αιτήσεις επισκευής ή ανακατασκευής για χο¬ 
ρήγηση δανείου και έκδοση αδείας πρέπει να συνοδεύο¬ 
νται από ολοκληρωμένες μελέτες. 

* Επειδή πολλοί σεισμόπληκτοι δεν μπόρεσαν να υπο¬ 
βάλλουν αιτήσεις για χρηματοδότηση έγκαιρα. 

* Επειδή σύμφωνα με την παρ. 3 της Π.Υ.Σ. 256/ 
13.7.94 και την παρ. 4 τής Π.Υ.Σ. 80/3.3.95 δίνεται στον 
Υφυπουργό ΠΕ.ΧΩ.Δ.Ε. η δυνατότητα να παρατείνει την 
προθεσμία για τήν υποβολή αιτήσεων για τρία εξάμηνα 
ακόμη, αποφασίζουμε. 

1. Παρατείνουμε την προσθεμία για την υποβολή αιτή¬ 
σεων και τεχνικών μελετών για τη χορήγηση αδειών και 
χρηματοδότηση των σεισμοπλήκτων του Νομού Λευκάδας 
που λήγει στις 21.1.96 για ένα εξάμηνο ακόμη δηλαδή μέ¬ 
χρι 21.7.96. 

2. Από τις διατάξεις της απόφασης αυτής δεν προκαλεί- 
ται δαπάνη σε βάρος του κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Μαρτίου 1996 

Ο ΥΦΥΠΟΥΡΓΟΣ 

ΕΜΜΑΝΟΥΗΛ ΛΟΥΚΑΚΗΣ 

♦- 

Αριθ. Φ.5/Β3/601 (6) 

Παράταση Χειμερινού και Εαρινού εξαμήνου ακαδημαϊκού 
έτους 1995-96 του τμήματος Ιατρικής του Παν/μίου 
Ιωαννίνων. 

Ο ΥΠΟΥΡΓΟΣ 

ΕΘΝ. ΠΑΙΔΕΙΑΣ & ΘΡΗΣΚ/ΤΩΝ 

Έχοντας υπόψη: 

1. Τις διατάξεις του άρθρου 9 παρ. 6 του Ν. 2083/92 
(ΦΕΚ 159 τ.Α'). 

2. Τις διατάξεις του άρθρου 29 Α' του Ν. 1558/85 όπως 
αυτό προσετέθη με το άρθρο 27 του Ν. 2081/92 (ΦΕΚ 
154 τ.Α"). 

3. Την πρόταση της Συγκλήτου του Πανεπιστημίου Ιω- 
αννίνων (συνεδρίαση 766/9.11.95). 

4. Το γεγονός ότι με την έκδοση της απόφασης αυτής 
δεν προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε. 

Εγκρίνουμε την παράταση του χειμερινού και εαρινού 
εξαμήνου ακαδημαϊκού έτους 1995-96 του Τμήματος Ια¬ 
τρικής του Πανεπιστημίου Ιωαννίνων ως ακολούθως: 

α. Το Χειμερινό εξάμηνο συμπεριλαμβανομένων και των 
εξετάσεων να λήγει στις 15.2.96 αντί στις 7.2.96 και 

β. Το εαρινό εξάμηνο συμπεριλαμβανομένων και των 


εξετάσεων να λήγει στις 10.7.96 αντί στις 30.6.96, προ- 
κειμένου να συμπληρωθεί ο απαιτούμενος χρόνος διδα¬ 
σκαλίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Μαρτίου 1996 

Ο ΥΠΟΥΡΓΟΣ 

Γ. ΠΑΠΑΝΔΡΕΟΥ 
-Φ- 

Αριθ. 276147 (7) 

Εφαρμογή του Π.Δ/τος 34/1994 (Α' 25). 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

α. Τις διατάξεις των άρθρων 8 και 9 του Π.Δ/τος 34/94 
(25 Α). 

β. Την αριθ. 279972/1996 κοινή απόφαση του Πρωθυ¬ 
πουργού και του Υπουργού Γεωργίας, για τη μεταβίβαση 
αρμοδιοτήτων. 

γ. Τις διατάξεις της με αριθμό 299036/4.1.95 απόφα¬ 
σης Υπ. Γεωργίας 

δ. Τις διατάξεις του άρθρου 29Α του Ν. 1558/1985 
(“Κυβέρνηση και Κυβερνητικά όργανα" 137 Α), το οποίο 
προστέθηκε με το άρθρο 27 τουΝ. 2081/1992(154 Α) και 
το γεγονός ότι από τις διατάξεις της παρούσας απόφασης 
δεν προκαλείται δαπάνη σε βάρος του Κρατικού Προϋπο¬ 
λογισμού. 

ε. Την ανάγκη κάθορισμού διαδικασίας πραγμάτωσης 
δαπανών για τη διενέργεια κτηνιατρικών ελέγχων και επι¬ 
θεωρήσεων των νωπών κρεάτων και πουλερικών καθώς 
και για την εφαρμογή του παγράμματος ελέγχου καταλοί¬ 
πων σ’ αυτά. 

στ. Το γεγονός ότι το σύνολο του κτηνιατρικού προσω¬ 
πικού του Υπ. Γεωργίας ασχολείται με υγειονομικούς 
ελέγχους και επιθεωρήσεις, αποφασίζουμε. 

1. Ορίζουμε αρμόδιο για την κατανομή των εσόδων που 
προκύπτουν από την είσπραξη των τελών κτηνιατρικών 
υγειονομικών επιθεωρήσεων και ελέγχων των νωπών κρε¬ 
άτων και πουλερικών σύμφωνα με το Π.Δ/μα 34/94 και 
την με αριθμό 299036/4.1.95 απόφασή μας τον Γενικό 
Γραμματέα του Υπουργείου Γεωργίας με αναπληρωτή 
του, τον προϊστάμενο της Γενικής Δ/νσης Κτηνιατρικής 
του Υπουργείου Γεωργίας. 

2. Με αποφάσεις των Γ εν. Δ/τών Κτηνιατρικής και Οι¬ 
κονομικής Υποστήριξής θα μεταβίβαζονται οι αιτούμενες 
πιστώσεις από την Τράπεζα της Ελλάδος στα υποκατα¬ 
στήματα της περιφέρειας για τον πληρωμή των δαπανών 
που ορίζονται στην παράγραφο 8 της με αριθμό 299036/ 
4.1.95 απόφασης μας. 

3. Οι περιφερειακές κτηνιατρικές Υπηρεσίες θα υπο¬ 
βάλλουν ανά τρίμηνο κατάσταση των πραγματοποιηθει- 
σών δαπανών σύμφωνα με την με αριθμό 299036/95 
Απόφαση Υπουργείου Γ εωργίας καθώς και των προβλε- 
πομένων να πραγματοποιηθούν εξόδων κατά το επόμενο 
τρίμηνο. 

4. Επιτροπή αποτελούμενη από τους προϊσταμένους 
των Δ/νσεων Κτηνιατρικής της Κεντρικής Υπηρεσίας ει- 
σηγείται στον Γενικό Διευθυντή Κτηνιατρικής για την ανα¬ 
γκαιότητα, την προτεραιότητα, καθώς και το ύψος των 
σχετικών δαπάνων. 

5. Μετά την κάλυψη των δαπανών των περιπτώσεων 
α,β,γ,ε και στ της παραγράφου 8 της απόφασης 299036/ 

4.1.95, το εναπομένον ποσό διατίθεται με απόφαση του 
Γ. Γραμματέα για την αντιμετώπιση της αποζημίωσης της 
περίπτωσης δ.η. οποία ορίζεται ισόποση σε όλο ανεξαιρέ¬ 
τως το κτηνιατρικό προσωπικό που ανήκει στην Γεν. Δ/ 
νση Κτηνιατρικής. 

Οι σχετικές με την ειδική αποζημίωση δαπάνες, υπόκει- 
νται στις προβλεπόμενες για τις πρόσθετες αμοιβές κρα¬ 
τήσεις. 

6. Η διαχείριση θα ασκείται από το Γ ραφείο Οικονομι¬ 
κής Εξυπηρέτησης της Δ/νσης Κτηνιατρικής Δημόσιας 
Υγείας του Υπ. Γεωργίας. 

7. Η παρούσα απόφαση να δημοσιευθεί στην Εφημε¬ 
ρίδα της Κυβερνήσεως, και καλύπτονται μ' αυτή και οι δα¬ 
πάνες της παραγράφου 8 της με αριθ. 299036/4.1.95 
απόφασής μας, που πραγματοποιήθηκαν από την έναρξη 
εφαρμογής της είσπραξης των τελών. 

Αθήνα, 8 Μαρτίου 1996 

Ο ΥΦΥΠΟΥΡΓΟΣ 

ΑΠ. ΦΩΤΙΑΔΗΣ 
-♦- 

Αριθ. 33278 (8) 

Ρύθμιση θεμάτων αυταπασχόλησης και επανακατάρτισης 
μισθωτών απολυομένων από την επιχείρηση «ΕΛΛΗ¬ 
ΝΙΚΑ ΝΑΥΠΗΓΕΙΑ Α.Ε.». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ, ΑΝΑΠΤΥΞΗΣ 
ΚΑΙ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των ΝΔ 2961/54 «Περί συστάσεως Ορ¬ 
γανισμού Απασχολήσεως και Ασφαλίσεως Ανεργίας» 
όπως τροποποιήθηκε αργότερα. 

2. Τις διατάξεις του ΝΔ 212/69 «Περί οργάνωσης και 
Διοικήσεως του Οργανισμού Απασχολήσεως Εργατικού 
Δυναμικού». 

3. Τις διατάξεις του Ν. 1558/85 «Κυβέρνηση και Κυβερ¬ 
νητικά όργανα». 

4. Τις διατάξεις του άρθρ. 1 παρ. 11 του Ν. 2302/95 
«Περί αποκρατικοποίησης της επιχείρησης Ελληνικά Ναυ¬ 
πηγεία Α.Ε. και άλλες διατάξεις» και των άρθρων 12-15 
του Ν. 2367/95 «Περί νέων χρηματοπιστωτικών θεσμών 
και άλλες διατάξεις». 

5. Το Π.Δ. 372/95 «Μεταφορά της Γ.Γ.Κ.Α. από το Υπ. 
Υγείας Πρόνοιας και Κοινωνικών Ασφαλίσεων στο Υπ. Ερ¬ 
γασίας», αποφασίζουμε: 

I. Για το ειδικό μέτρο της αυταπασχόλησης των απολυο¬ 
μένων απο την επιχείρηση «ΕΛΛΗΝΙΚΑ ΝΑΥΠΗΓΕΙΑ 
Α.Ε.»,ισχύουν τα κάτωθι: 

1. Οι μισθωτοί της προαναφερόμενης επιχείρησης 
εντάσσονται στο σχετικό πρόγραμμα, υπό την προϋπό¬ 
θεση ότι μέσα σε δέκα (10) μέρες από την κοινοποίηση 
της καταγγελίας της σχέσης εργασίας τους ή της βεβαίω¬ 
σης για την αυτοδίκαιη λύση της σύμβασης εργασίας, θα 
καταθέσουν στην οικεία Υπηρεσία του ΟΑΕΔ στην αρμο¬ 
διότητα της οποίας υπάγεται η επιχείρηση που εργάζο¬ 
νταν δήλωση του Ν. 1599/86, η οποία δεν μπορεί να ανα- 
κληθεί και στην οποία θα αναφέρουν ότι επιλέγουν την 
«αυταπασχόληση». Όσοι επιλέξουν αυτό το ειδικό μέτρο 
κοινωνικής προστασίας θα παρακολουθήσουν προηγου¬ 
μένως πρόγραμμα επανακατάρτισης που θα οργανώσει ο 
ΟΑΕΔ και θα διαρκέσει ένα (1) μήνα. 

2. Για να υπαχθεί στο πρόγραμμα αυτό ο αυταπασχο- 


λούμενος υποβάλλει στην Υπηρεσία του ΟΑΕΔ, στην αρ¬ 
μοδιότητα της οποίας θα ασκήσει την αυταπασχόληση, τα 
εξής δικαιολογητικά: 

α) Έγγραφη καταγγελία της σχέσης εργασίας ή βεβαίω¬ 
σης για την αυτοδίκαιη λύση της σύμβασης εργασίας που 
υποβάλλεται μέσα σε προθεσμία 20 ημερών η οποία αρχί¬ 
ζει από την ημερομηνία υποβολής της δήλωσης για αυτα¬ 
πασχόληση. 

β) Βεβαίωση της αρμόδιας Οικονομικής Εφορίας για την 
έναρξη επιτηδεύματος ή προκειμένου για άσκηση γεωργι¬ 
κού επαγγέλματος βεβαίωση της Δημοτικής ή Κοινοτικής 
Αρχής του τόπου άσκησης του επαγγέλματος ή βεβαίωση 
άλλης Δημόσιας Αρχής για την υποβολή των οποίων τάσ¬ 
σεται προθεσμία τριών μηνών που υπολογίζεται από την 
υποβολή της δήλωσης για αυταπασχόληση. 

3. Σε περίπτωση σύστασης Συν/σμού ή Εταιρίας 
οποιοσδήποτε νομικής μορφής, το ποσό καταβάλλεται σε 
όλους τους μετέχοντας στο Συν/σμό ή την Εταιρία, που εί¬ 
ναι δικαιούχοι της επιδότησης για αυταπασχόληση. 

4. Τα προβλεπόμενα από την παρ. 11β του άρθρου 1 
του Ν. 2302/95 ποσά για αυταπασχόληση δικαιούνται και 
εκείνοι από τους μισθωτούς που επέλεξαν αυτό το ειδικό 
μέτρο κοινωνικής προστασίας και διατηρούν ήδη επιχεί¬ 
ρηση οι ίδιοι ή από κοινού με άλλα άτομα. Στην περίπτωση 
αυτή δε απαιτείται το δικαιολογητικό της παρ. 2β της πα¬ 
ρούσας, 

Για την απόδειξη ύπαρξης και λειτουργίας της επιχείρη¬ 
σης ο ενδιαφερόμενος θα προσκομίσει σχετικά δικαιολο- 
γητικά (π.χ. σύμβαση μισθώσεως χώρου ή βιβλία αγορών ή 
εσόδων - εξόδων ή καταστατικά εταιρίας κ.λ.π,). 

5. Οι αυταπασχολούμενοι υποχρεούνται όπως εντός 
δύο (2) μηνών από την ημερομηνία έναρξης της αυταπα¬ 
σχόλησης (όπως αυτή αποδεικνύεται κατά περίπτωση από 
βεβαίωση έναρξης επιτηδεύματος ή βεβαίωση Δήμου ή 
Κοινότητας ή άλλης Δημόσιας Αρχής) ενημερώσουν την 
αρμόδια Υπηρεσία του ΟΑΕΔ για την έναρξη της αυταπα¬ 
σχόλησης καθώς και για οποιαδήποτε αλλαγή στη διεύ¬ 
θυνση, εκπροσώπηση κ.λ.π. Από την, σύμφωνα με τα πα¬ 
ραπάνω, καθοριζόμενη έναρξη της αυταπασχόλησης 
προσδιορίζεται και το 12μηνο διάστημα ελέγχου της υπα¬ 
γωγής σε αυτό το ειδικό μέτρο κοινωνικής προστασίας. 

Κατά τη διάρκεια του προγράμματος είναι δυνατή η αλ¬ 
λαγή του αντικειμένου της δραστηριότητας του αυταπα- 
σχολούμενου, τηρουμένων των διατυπώσεων των παρ. 4 
και 5 της παρούσας. 

Η αρμόδια Υπηρεσία του ΟΑΕΔ έχει δικαίωμα να προ¬ 
βαίνει σε έλεγχο της άσκησης της αυταπασχόλησης καθ’ 
όλο το 12μηνο από την έναρξη της αυταπασχόλησης, προ¬ 
κειμένου να διαπιστώσει την τήρηση των όρων της παρού¬ 
σας. 

6. Σε περίπτωση ασθένειας του απολυομένου, διαπι- 
στουμένης από τον αρμόδιο Ασφαλιστικό Οργανισμό, η 
προθεσμία υποβολής της Δήλωσης του Ν. 1599/86 για 
την επιλογή της αυταπασχόλησης και η έναρξη του δωδε¬ 
καμήνου υπαγωγής στο ειδικό μέτρο της αυταπασχόλη¬ 
σης αρχίζουν από την ημερομηνία λήξης της ασθένειας. 

7. Οσοι επέλεξαν την αυταπασχόληση και έχουν ήδη 
επιδοτηθεί για το ειδικά αυτό μέτρο κοινωνικής προστα¬ 
σίας δεν μπορούν να ενταχθούν στη συνέχεια και στο 
«πρόγραμμα των νέων ελευθέρων επαγγελματιών» που 
εφαρμόζεται από τον ΟΑΕΔ (ΠΔ 245 ΦΕΚ 117/Α/ 
29.7.86. Επέκταση της ισχύος του άρθρου 29 του Ν. 
1262/82). 

8. Εφόσον κατά τη διάρκεια του 12μήνου (διάστημα 
υπαγωγής στην αυταπασχόληση) ο αυταπασχολούμενος 
αναλάβει εξαρτημένη εργασία ή συνταξιοδοτηθεί επέρχε¬ 
ται διακοπή του ειδικού μέτρου από την ημερομηνία ανά¬ 
ληψης της εργασίας ή της συνταξιοδότησης αντίστοιχα 
και υποχρεούται να επιστρέφει την αναλογία του ειαπρα- 
χθέντος ποσού. 

9. Σε περίπτωση σοβαρής, μη ιατής ασθένειας, διαπι- 
στουμένης από βεβαίωση του αρμόδιου Ασφαλιστικού 
Οργανισμού και εφόσον λόγω αυτής η αυταπασχόληση 
διακοπεί, δεν αναζητείται η αναλογία του εισπραχθέντος 
εφάπαξ ποσού. 

10. Εφόσον κατά τη διάρκεια του 12μήνου ο αυταπα¬ 
σχολούμενος στρατευθεί, δεν αναζητείται το τυχόν ει- 
σπραχθέν ποσόν υπό την προϋπόθεση ότι έχει εργασθεί 
τουλάχιστον έξι (6) μήνες στην επιχείρηση που τον απέ¬ 
λυσε και έχει υπαχθεί στο ειδικό μέτρο της αυταπασχόλη- 
σης για ίσο χρονικό διάστημα. 

11. Για τον υπολογισμό του ποσού της αυταπασχόλη- 
σης, ως πραγματικές αποδοχές θεωρούνται πάσες οι κα- 
ταβληθείσες στο κρίσιμο χρονικό διάστημα αποδοχές, 
εκτός των επιδομάτων εορτών και κανονικής άδειας και 
μέχρι το ποσό των διακοσίων ογδόντα χιλιάδων δραχμών 
(280.000 δρχ.) ανά μήνα. 

12. Για τον υπολογισμό του ποσού της αυταπασχόλησης 
λαμβάνονται υπόψη για ειδικές περιπτώσεις: 

α. Χρονικό διάστημα μικρότερο των 12 μηνών στην πε¬ 
ρίπτωση όπου κατά το διάστημα ο μισθωτός απουσίαζε 
από την εργασία του λόγω ασθένειας, απεργίας, άδειας 
άνευ αποδοχών και άλλους λόγους που δεν οφείλονται σε 
υπαιτιότητά του. 

β. Οι αποδοχές άλλου μισθωτού της αυτής επιχείρησης, 
απασχοληθέντος κατά την ίδια περίοδο με την αυτή ειδι¬ 
κότητα και τα ίδια οικογενειακά βάρη, στην περίπτωση 
που η σχέση εργασίας με τον καταγγέλοντα τη σύμβαση 
εργοδότη διήρκεσε λιγότερο του διμήνου. 

. 13. Το ποσό της αυταπασχόλησης καταβάλλεται σε 
τρεις ισόποσες δόσεις εντός έτους από τη σχετική επι¬ 
λογή του προγράμματος. 

14. Σε περίπτωση απορριπτικής απόφασης του Δ/ντού 
της αρμόδιας Υπηρεσίας του ΟΑΕΔ να εντάξει τον ενδια¬ 
φερόμενο στο ειδικό αυτό μέτρο κοινωνικής ο τελευταίος 
έχει το δικαίωμα να υποβάλλει ένσταση ενώπιον του ΔΣ 
του ΟΑΕΔ, εντός προθεσμίας 15 ημερών από την ημερο¬ 
μηνία κοινοποίησης της απορριπτικής απόφασης. 

II. Για το ειδικό μέτρο της επανακατάρτισης των απολυ- 
ομένων από την επιχείρηση «ΕΛΛΗΝΙΚΑ ΝΑΥΠΗΓΕΙΑ 
Α.Ε.» ισχύουν α κάτωθι: 

1. Οι μισθωτοί της προαναφερόμενης επιχείρησης 
εντάσσονται στο σχετικό πρόγραμμα υπό την προϋπόθεση 
ότι μέσα σε δέκα (10) ημέρες από την κοινοποίηση της κα¬ 
ταγγελίας της σχέσης εργασίας τους, θα καταθέσουν 
στην οικεία Υπηρεσία του ΟΑΕΔ, στην αρμοδιότητα της 
οποίας υπάγεται η επιχείρηση που εργάζονταν, δήλωση 
του Ν. 1599/86 η οποία δεν μπορεί να ανακληθεί και στην 
οποία θα αναφέρουν ότι επιλέγουν την «επαγγελματική 
επανακατάρτιση». 

2. Για να υπαχθεί στο πρόγραμμα αυτό ο ασφαλισμένος 
υποβάλλει στην Υπηρεσία του ΟΑΕΔ, στην αρμοδιότητα 
της οποίας υπάγεται η επιχείρηση που απασχολούνταν, 
έγγραφη καταγγελία της σχέσης εργασίας ή βεβαίωση για 
την αυτοδίκαιη λύση της σύμβασης εργασίας μέσα σε 
προθεσμία είκοσι (20) ημερών, που αρχίζει από την ημε¬ 


ρομηνία υποβολής της δήλωσης για επανακατάρτιση. 

3. Στο ειδικό μέτρο της επαγγελματικής επανακατάρτι- 
σης δεν μπορούν να ενταχθούν οι απολυόμενοι που κατά 
την υποβολή της δήλωσης της παρ. 1 της παρούσας έχουν 
ήδη υποβάλλει αίτηση για συνταξιοδότηση στον οικείο Ορ¬ 
γανισμό κύριας ασφάλισης. 

Στην περίπτωση που υποβληθεί αίτηση συνταξιοδότη- 
σπς ή αναληφθεί εξαρτημένη εργασία ή ασκηθεί αυτοτε¬ 
λές επάγγελμα κατά τη διάρκεια της επανακατάρτισης 
επέρχεται διακοπή του προγράμματος. 

4. Κατά τη διάρκεια της επανακατάρτισης οι ασφαλι¬ 
σμένοι υποχρεούνται να τηρούν και να εφαρμόζουν τα όσα 
προβλέπονται στο άρθρο 11 του Κανονισμού Λειτουργίας 
των ΤΕΚ και ιδίως να προσέρχονται τακτικώς, ανελλιπώς 
και εγκαίρως στα μαθήματα. 

Σε περίπτωση παράβασης της πιο πάνω υποχρέωσης 
εφαρμόζονται αναλογικά οι διατάξεις των άρθρων 7 και 12 
του παραπάνω Κανονισμού. 

5. Το προβλεπόμενο από την παρ. 11 γ του άρθρου .1 
του Ν. 2302/95 επίδομα καταβάλλεται στους δικαιούχους 
στο τέλος κάθε εκπαιδευτικού μήνα. Από το επίδομα πε¬ 
ρικόπτονται ποσά που αντιστοιχούν στις ημέρες και ώρες 
της αδικαιολόγητης απουσίας. 

6. Ο έλεγχος της επανακατάρτισης ασκείται από τον 
ΟΑΕΔ. 

7. Σε περίπτωση ασθένειας των επανακαταρτιζομένων, 
διαπιστούμενη από τον οικείο Ασφαλιστικό Οργανισμό, 
καταβάλελται για όσο χρόνο διαρκεί η ασθένεια: 

α) Η διαφορά μεταξύ του επιδόματος ασθενείας και του 
επιδόματος της παρ. 11 γτου άρθρου 1 τουΝ. 2302/95. 

β) Ολόκληρο το ποσόν του επιδόματος επανακατάρτι- 
σης στην περίπτωση που ο Ασφαλιστικός Οργανισμός δεν 
υποχρεούται στην καταβολή επιδόματος ασθενείας. 

8. Για τον υπολογισμό του επιδόματος επανακατάρτι- 
σης ως πραγματικές αποδοχές θεωρούνται πάσες οι κα- 
ταβληθείσες αποδοχές, εκτός των επιδομάτων εορτών 
και κανονικής άδειας και μέχρι το ποσό των τριακοσίων χι¬ 
λιάδων δραχμών (300.000 δρχ.) ανά μήνα. 

9. Για τον υπολογισμό του επιδόματος της παρ. 11 γ του 
άρθρου 1 του Ν. 2302/95 λαμβάνονται υπόψη για ειδικές 
περιπτώσεις: 

α) χρονικό διάστημα μικρότερο των 12 μηνών, στην πε¬ 
ρίπτωση όπου κατά το κρίσιμο διάστημα ο μισθωτός απου¬ 
σίαζε από την εργασία του λόγω ασθενείας, απεργίας, 
αδείας άνευ αποδοχών και άλλους λόγους που δεν οφεί¬ 
λονται σε υπαιτιότητά του. 

β) οι αποδοχές άλλου μισθωτού της αυτής επιχείρησης, 
απασχοληθέντος κατά την ίδια περίοδο με την αυτή ειδι¬ 
κότητα και τα ίδια οικογενειακά βάρη, στην περίπτωση 
που η σχέση εργασίας με τον καταγγέλοντα την σύμβαση 
εργοδότη διήρκεσε λιγότερο του διμήνου. 

III. Τα ποσά που απαιτούνται για την υλοποίηση των ρυθ¬ 
μίσεων των ειδικών μέτρων κοινωνικής προστασίας των 
απολυόμενων από την Επιχείρηση «ΕΛΛΗΝΙΚΑ ΝΑΥΠΗ¬ 
ΓΕΙΑ Α.Ε.» εφόσον δεν εξευρεθούν από κονδύλια σχετι¬ 
κών προγραμμάτων της Ευρωπαϊκής Ενωσης θα διατε¬ 
θούν από προγράμματα του Υπουργίου Εργασίας και του 
ΟΑΕΔ ή θα βαρύνουν το πρόγραμμα δημοσίων επενδύ¬ 
σεων. 

Πιθανή δαπάνη ανά μέτρο: 

α) αυταπασχόληση 
εγγεγραμμένοι 122 
Μ.Ο. Μηνιαίων αποδοχών 270.000 
270.000 χ 12 χ 122 = 395.280.000 

Μήνας κατάρτισης = 39.600.000 
Σύνολο αυταπασχόλησης = 434.880.000 
β) επανακατάρτιση 
εγγεγραμμένοι 68 
Μ.Ο. Μηνιαίων αποδοχών 280.000 
Διάρκεια 4 μήνες 
68 χ 4 χ 280.000 = 76.160.000 
76.160.000 χ 50% (Μ.Ο. εισφορών) = 38.000.000 
Δαπάνες εκπαίδευσης = 120.000.000 
Σύνολο επανακατάρτισης = 234.160.000 
γ) ειδική επιδότηση ανεργίας 
εγγεγραμμένοι 10 
Μ.Ο. Μηνιαίου επιδόματος 130.000 
Ανώτερο χρονικό διάστημα επιδότησης 24 μήνες 
130.00 χ 24 χ 10 = 31.200.000 

Ασφάλιση στους Ασφαλιστικούς Οργανισμούς ποσοστό 
40% 

31.200.000 χ 40% = 12.480.000 
Σύνολο επιδότησης = 43.680.000 
Σύνολο κόστους κατ’ εκτίμηση και των τριών μέ¬ 
τρων = 712.720.000 

Η παρούσα να δημοσιευθεΐ στην Εφημερίδα της Κυβερ- 
νήσεως. 

Αθήνα, 5 Μαρτίου 1996 

01 ΥΠΟΥΡΓΟΙ 

ΟΙΚΟΝΟΜΙΚΟΝ ΑΝΑΠΤΥΞΗΣ 

ΑΛ. ΠΑΠΑΔΟΠΟΥΛΟΣ ΒΑΣΩ ΠΑΠΑΝΔΡΕΟΥ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΕΥΑΓΓ. ΠΑΝΝΟΠΟΥΛΟΣ 
-♦- 

Αριθ. ΥΠΠΟ/ΔΙΟΙΚ/Α7/11312 (9) 

Καθορισμός αριθμού επαναπροσλαμβανομένων υπαλλή¬ 
λων κατά το Α' εξάμηνο του 1996, σύμφωνα με τις δια¬ 
τάξεις της παρ. 13 του άρθρου 25 του Ν. 2190/94 στο 
ΥΠΠΟ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 25 (παρ. 13) του Ν. 2190/ 
94. 

2. Το Π.Δ. 941/77 για τον Οργανισμό του Υπουργείου 
Πολιτισμού. 

3. Την αριθμ. 6270/17.1.96 κοινή απόφαση των 
Υπουργών Πολιτισμού και Οικονομικών και του Αναπλη¬ 
ρωτή Υπουργού Εσωτερικών, Δημόσιας Διοίκησης και 
Αποκέντρωσης, για τον καθορισμό αριθμού θέσεων υφι¬ 
σταμένων ή συσταθησομένων, κατά ειδικότητα, που θα 
καλυφθούν με επαναπρόσληψη απολυθέντων της παρ. 13 
του άρθρου 25 του Ν. 2190/94, στο Υπουργείο Πολιτι¬ 
σμού. 

4. Τις διατάξεις του άρθρου 29Α του Ν. 1558/85, όπως 
προστέθηκε με το άρθρο 27 του Ν. 2081/92 και το γεγο¬ 
νός ότι από τις διατάξεις της απόφασης αυτής προκαλείται 
δαπάνη σε βάρος του Κρατικού Προϋπολογισμού ύψους 
135.000.000 δρχ. περίπου ετησίως, η οποία θα καλυφθεί 
με μεταφορά πίστωσης από τον ειδικό φορέα 23-200 και 
ΚΑΕ5181. 

5. Την ύπαρξη επιτακτικών και επειγουσών αναγκών 


αναγομένων στους τομείς της Πολιτιστικής Κληρονομιάς 
και Πολιτιστικής Ανάπτυξης, αρμοδιότητας του Υπουρ¬ 
γείου Πολιτισμού, αποφασίζουμε. 

Καθορίζουμε τον αριθμό των επαναπροσλαμβανομένων 
υπαλλήλων στο Υπουργείο Πολιτισμούκατά το Α' εξάμηνο 
του 1996, σε σαράντα οκτώ (48), που αντιστοιχούν στο 
80% του συνολικού αριθμού των υπό επαναπρόσληψη 
σύμφωνα με τις δαπάνες της παρ. 13 του άρθρου 25 του 
Ν. 2190/94, υπαλλήλων - σύνολο εξήντα (60) άτομα. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 29 Φεβρουάριου 1996 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΠΟΛΙΤΙΣΜΟΥ 

ΑΛ. ΠΑΠΑΔΟΠΟΥΛΟΣ ΣΤΑΥΡΟΣ ΜΠΕΝΟΣ 

-♦- 

Αριθ. ΥΠΠΟ/ΔΙΟΙΚ/Β/11229 (10) 

Τροποποίηση απόφασης διορισμού μελών Δ.Σ. του Οργα¬ 
νισμού Μεγάρου Μουσικής θεσσ/νίκης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 76 του Ν. 2121 /93 (ΦΕΚ 
25/Α/4.3.93), με το οηοίο κυρώθηκε και απέκτησε ισχύ 
νόμου η από 1.2.93 «Σύσταση Κοινωφελούς Οργανισμού» 
που καταρτίσθηκε μεταξύ του Ελληνικού Δημοσίου και 
των σωματείων με την επωνυμία «ΣΥΛΛΟΓΟΣ ΟΙ ΦΙΛΟΙ 
ΤΗΣ ΜΟΥΣΙΚΗΣ ΘΕΣΣ/ΝΙΚΗΣ» και «ΣΥΛΛΟΓΟΣ ΟΙ ΦΙΛΟΙ 
ΤΗΣ ΜΟΥΣΙΚΗΣ». 

2. Την αριθμ. 30365/14.6.93 (ΦΕΚ 451/Β/24.6.93) 
Υπουργική απόφαση «Διορισμός μελών Δ.Σ. του Οργανι¬ 
σμού Μεγάρου Μουσικής Θεσσαλονίκης». 

3. Την από 28.2.96 παραίτηση του Αλέξανδρου Μπακα- 
τσέλου από μέλος του Δ.Σ. του Ο.Μ.Μ.Θ., αποφασί¬ 
ζουμε: 

1. Τροποποιούμε την αριθμ. 30365/14.6.93 (ΦΕΚ 451 / 
Β/24.6.93) Υπουργική Απόφαση με την οποία διορίστη¬ 
καν, με τετραετή θητεία, τα μέλη του Διοικητικού Συμβου¬ 
λίου του Οργανισμού Μεγάρου Μουσικής Θεσσαλονίκης 
και διορίζουμε ως μέλος του Συμβουλίου αυτού και για το 
υπόλοιπο της θητείας του (λήξη θητείας 24.6.97) το Γε¬ 
ώργιο Πενέλη, καθ/τή της Πολυτεχνικής Σχολής του Πα¬ 
νεπιστημίου Θεσσαλονίκης σε αντικατάσταση του Αλέ¬ 
ξανδρου Μπακατσέλου ο οποίος παραιτήθηκε. 

2. Διορθώνουμς την ανωτέρω 30365/14.6.93 απόφαση 
ως προς το όνομα του με στοιχεία (9) μέλους του παρα¬ 
πάνω Δ.Σ. από το εσφαλμένο: «ΧΡΗΣΤΟ ΚΙΟΣΣΗ» στο 
ορθό «ΣΩΤΗΡΙΟ ΚΙΟΣΣΗ». 

3. Κατά τα λοιπά ισχύει η ανωτέρω τροποποιούμενη 
απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως, 

Αθήνα, 1 Μαρτίου 1996 

Ο ΥΠΟΥΡΓΟΣ 

ΣΤΑΥΡΟΣ ΜΠΕΝΟΣ 

ΕΘΙΜΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ _ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ <3Η * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε.-Ε.Π.Ε. 
Πληροφορίες δημοσιευμάτων λοιπών ΦΕΚ 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε.-Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 


ΤΙΜΗ ΦΥΛΛΩΝ 

ΕΦΗΜΕΡίΔΟΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


5225761 ΘΕΣΣΑΛΟΝΙΚΗ (031) 423955 

5230841 25ης Μαρτίου 21 Τ.Κ. 541 00 423956 

5225713 ΠΕΙΡΑΙΑΣ 4136402 

5249547 Νικήτα 6-8 Τ,Κ. 185 31 4171307 

5239762 ΠΑΤΡΑ (061) 271249 

5248141 ΚορΙνθου 327 Τ.Κ. 262 23 224581 

5248188 ΙΩΑΝΝΙΝΑ 

5248785 Διοικητήριο Τ.Κ. 454 44 (0651) 21901 

ΚΟΜΟΤΗΝΗ (0531) 22637 

5248320 Δημοκρατίας 1 Τ.Κ. 691 00 26522 


- Μέχρι 16 σελίδες 100 δρχ. 

- Από 16 σελίδες και άνω προσαύξηση 100 δρχ. ανά βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 



Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) - 
Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού ΝΠΔΔ) 
Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 
Ανωτάτου Ειδικού Δικαστηρίου (Α,Ε.Δ.) 
Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 


ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε._ 



10.000 » 


120.000 - 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

’ Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. _ 


Οι υπηρεσίες κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















